C 88/58
SL
Uradni list Evropske unije
24.2.2022
Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33 (2022/C 88/07)
To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).
OBVESTILO O STANDARDNI SPREMEMBI ENOTNEGA DOKUMENTA
„Crémant de Bordeaux“ PDO-FR-A0488-AM06 Datum obvestila: 26. november 2021 OPIS ODOBRENIH SPREMEMB IN RAZLOGI ZANJE 1.
Uradni geografski kodeks Občine na geografskem območju so bile posodobljene po uradnem geografskem kodeksu.
Spremenjena je točka 6 enotnega dokumenta.
2.
Sorte vinske trte Za proizvodnjo penečih vin rosé so dodane sorte muscadelle B, sauvignon B, sauvignon gris G in sémillon B.
Te sorte so bile že vključene v trsni izbor za proizvodnjo belih penečih vin.
To vključitev dopolnjuje omejitev belih sort v sestavi zvrsti penečih vin rosé.
Z vključitvijo teh sort se vinom doda določena svežina, hkrati pa se ohranijo organoleptične značilnosti penečih vin rosé.
Ta sprememba ne vpliva na enotni dokument.
3.
Kmetijsko-okoljske določbe V specifikacijo proizvoda so dodane tu navedene kmetijsko-okoljske določbe.
Odmrle trse je treba odstraniti s parcel, vsako njihovo shranjevanje je na parcelah prepovedano.
Popolno kemično zatiranje plevela na parcelah je prepovedano.
Vsak gospodarski subjekt izračuna in evidentira svoj indeks pogostosti uporabe fitofarmacevtskih sredstev.
Namen teh sprememb je bolje upoštevati družbene zahteve po zmanjšanju uporabe fitofarmacevtskih sredstev in prijaznosti do okolja.
Te spremembe ne pomenijo spremembe enotnega dokumenta.
4.
Prevoz potrganega grozdja Pogoji za prevoz potrganega grozdja so bili ponatančeni.
Velikost posod je lahko največ 1,20 metra × 1,00 metra z višino 0,80 metra, grozdje pa je lahko naloženo največ 0,60 metra visoko.
Med trganjem in stiskanjem grozdja ne sme preteči več kot 24 ur.
S to spremembo se prepreči mečkanje grozdja med prevozom in tako izboljša njegova kakovost.
Posledično je spremenjena točka 5.1 enotnega dokumenta.
(1) UL L 9, 11.1.2019, str.
2.